google/wiki40b huggingface dataset:
Norsk Litteraturfestival – Sigrid Undset-dagene

Norsk Litteraturfestival – Sigrid Undset-dagene, eller bare Norsk Litteraturfestival, er en litteratur- og kulturfestival som har blitt avholdt på Lillehammer i slutten av mai hvert år siden 1995. Festivalen er oppkalt etter forfatteren og nobelprisvinneren Sigrid Undset som bodde på Lillehammer fra 1919 til sin død i 1949.
Festivalen er Nordens største litteraturfestival og har et sterkt nordisk preg. Festivalen er blitt en bred mønstring av bokfolk og forfattere, også fra utlandet, og en folkefest i byen. I 2010 var det rundt 200 åpne publikumsarrangementer i tillegg til en rekke kurs, seminarer og faglige møter.

Historikk

Initiativtaker til festivalen var Torunn Eriksen. Festivalen ble bygd rundt Nansenskolens Sigrid Undset-seminarer i 1993 og 1994. Oppland fylkeskommune og Lillehammer kommune har støttet festivalen økonomisk siden starten. Fra 1999 satte staten av penger til litteraturfestivalen på statsbudsjettet som en øremerket del av Maihaugens budsjettpost. I 2001 begynte også Norsk Forleggerforening å gi faste bidrag. Fra 2006 har festivalen fått status som knutepunktfestival, det vil si fått sin egen post på statsbudsjettet. Kunstneriske ledere har blant andre vært forfatteren Øyvind Berg fra 1997 til 2003, Birgit Hatlehol fra 2004, Stig Sæterbakken fra 2006 til 2008, Endre Ruset fra 2009 til 2011 og Gabriel Michael Vosgraff Moro fra 2011 til 2012. Festivalsjefer har vært Randi Thorsen fra 1997 til 2003, Tone Kolaas fra 2003 til 2006, Randi Skeie fra 2006 til 2010 og Kjersti Stenseng fra 2010 til 2011. Fra 2011 er Marit Borkenhagen festivalsjef.
Pegasus er festivalens tilbud til barn og unge. Dette vil pågå gjennom året og kulminere under festivalen. Navnet «pegasus» var vinnerforslaget fra en navnekonkurranse i 2008 der Nora Kolaas vant.

Annet

Andre kulturfestivaler på Lillehammer etter OL på Lillehammer i 1994 er DølaJazz (startet i 1978) og Amandusfestivalen, en festival for unge, norske filmskapere.
Fjordruta

Fjordruta er en sammenhengende vandrerute med start i Kristiansund, den går igjennom kommunene Aure, Hemne, Rindal, Surnadal og Halsa. Langs ruta, som ble påbegynt i 1994, er det 13 turisthytter, alle drevet av Kristiansund og Nordmøre Turistforening. 
Ruta starter ved Kristiansund lufthavn, Kvernberget og går via fergesambandet Seivika (Kristiansund) – Tømmervåg (Tustna) til den første hytten (Trollstua) som ligger på sørenden av Tustna. Videre går ruta over til Gullsteinvollen og videre til Imarbu som ligger ved Imarsundet og over Ertvågsøya og inn til fastlandet ved Aure, den fortsetter så på nordsiden av Vinjefjorden, innom Vinjeøra og videre på sørsiden av Vinjefjorden hvor den avsluttes på Halsa. Fra start til slutt har ruta en distanse på 190 km.
Hyttene i Fjordruta er alle nær bilvei, slik at turene kan legges opp med både korte og lange turer, og gjør rutenettet barnevennlig. Rutene går også gjennom ulike terreng, og rutene er lagt opp slik at de skal være behagelige å gå.
Sugartime

«Sugartime» er en amerikansk sang, skrevet av Charlie Phillips og Odis Echols. Den ble publisert i 1958. The McGuire Sisters spilte inn sangen. Den ble utgitt på singlen Coral CK-3604 og ble den største hitversjonen.

Norske versjoner

Otto Nielsen og Kari Irwin Abrahamsen har skrevet norske tekster.
Vivil-lekene

Vivil-lekene er et landsomfattende idrettsarrangement for utviklingshemmede. Lekene går av stabelen i månedsskifte mai/juni hvert år på Nadderud stadion i Bærum. 616 deltagere pluss 250 ledsagere fra nord til sør deltok i 2008, noe som gjør Vivil-lekene til et av de største idrettsmønstringer for utviklingshemmede i Norge. De senere årene har også tropper fra Latvia, Polen, Estland, Spania, Russland og Sverige deltatt i lekene.
Vivil-lekene 2009 skal arrangeres i tiden 22. mai – 24. mai og dette blir de 30. Vivil-leker i rekken, og således et jubileumsstevne.
Idrettene det konkurreres i er fotball, håndball, boccia, svømming og friidrett. Deltagerne deles inn i klasser etter kjønn, alder og egenferdigheter. 
I tillegg til de ordinære Vivil-lekene arrangeres Barnas Vivil-leker på søndagen. Barnas Vivil-leker ble arrangert for første gang i 2007 med over 20 glade barn. I 2008 var det over 30 barn i alderen 3–12 år som hadde det moro på Nadderud Stadion med balanse-, kaste-, hoppe- og løpeøvelser. 
Det blir ikke utropt noen vinner i de individuelle øvelsene, – alle deltagere får like premier og diplomer. I lagidrettene derimot blir det satt opp vinnere og vandrepokaler. Svømmeøvelsene starter allerede fredag kveld i Nadderudhallen. Lørdag kl. 10.00 er det åpningsseremoni på Nadderud stadion, og lekene avsluttes søndag kl. 16.00 med premieutdeling.
Lørdag kveld arrangeres det stor deltagerfest på Thon Hotell Oslofjord med opp mot 700 festdeltagere. Foruten deltagerfesten, blir de sosiale delene ivaretatt gjennom et aktivitetssenter som blir opprettet på Stadion. Her kan deltagerne slappe av med forskjellige aktiviteter mellom slagene på idrettsbanen.
Vivil-lekene skal være så likt et vanlig idrettsarrangement som mulig. Rammen omkring med innmarsj og høytidelig åpnings- og avslutningsseremoni er viktig.
Lekene har også hatt besøk av mange idrettsstjerner og andre kjendiser. I 1992 ble lekene beæret med et besøk av dronning Sonja og i 2004 var fikk lekene besøk av Martha Louise. Kjell Magne Bondevik, Wenche Foss, Valgerd Svarstad Haugland og Kåre Willoch har vært trofaste gjester og har ved flere anledninger vært til stede og hjulpet til under premieutdelingen. H.M. Kongens Garde har også ved flere anledninger kastet glans over arrangementet med sin imponerende drilloppvisning.
Arrangementet teller opp mot 300 funksjonærer som på hver sin måte, og på vært sitt område, – gjør en formidabel innsats uten noen form for økonomisk kompensasjon. Vivil-lekene ble i 2009 tildelt Wenche Foss' ærespris sammen med Trond-Viggo Torgersen.
Ryvarden krets

Ryvarden Krets av Norges speiderforbund omfatter 22 speidergrupper i Nord-Rogaland og Sør-Hordaland. Fra Tysnes i nord til Skudeneshavn i sør.
Selve navnet Ryvarden kommer fra Ryvarden fyr. Fyret er blitt kretsens navn, merke og symbol. Dette på grunn av den sentrale plasseringen og at det er et symbol på at kretsens arbeid viser vei, akkurat som fyrlykten.
Microsoft SQL Server

Microsoft SQL Server er et relasjonsdatabaseadministrasjonssystem utviklet av Microsoft. Spørrespråket som benyttes er Transact-SQL, en implementasjon av ANSI/ISO standard Structured Query Language, i bruk av både Microsoft og Sybase. SQL Server brukes i stor grad for SMB bedrifter, men har i løpet av de siste årene sett større bruk i større bedriftssystemer.
Fantastic Voyage

Handling

En spesialbygd ubåt med 5 personer ombord blir "forminsket" og sprøytet inn i blodårene på en vitenskapsmann som er skadet og som vet en viktig hemmelig formel. De kommer frem til skadestedet, opererer med laserstråler og forbereder så seg på «tilbaketuren». Ferden tilbake blir imidlertid vanskeligere en forventet da det viser seg å være en sabotør ombord.
Tenughat kullkraftverk

Tenughat kullkraftverk er et kullkraftverk beliggende ved Tenughat i Bokaro-distriktet, i delstaten Jharkhand i India. Det har en installert produksjonskapasitet på 420 MW fordelt på 2 x 210 MW turbiner. Kjølevannet kommer via Tenughat-demningen i elva Damodar.
Brenselstypen er kull. Årlig produksjon i 2006-07 var totalt 2,389 TWh, og utslippene av CO2 var 3 173 861 tonn.
Venjesdalen

Venjesdalen (også Vengedalen og Vengjedalen) er en dal i Rauma kommune, 10 km fra Åndalsnes via vei fra Isfjorden. Dalen er et populært utfartssted for friluftsliv og turer til Litlefjellet og Romsdalseggen.  Åsted for Vengedalsrennet (Isfjorden Idrettslag).  Speiderhytte.  Vengedalssetra.  Vanlig utgangspunkt for fjellklatring på Store Venjetinden, Lille Venjetinden, Kvanndalstind, Torshammeren, Olaskarstind og Romsdalshorn. Romsdalshorn ligger innerst i dalen og skiller Venjesdalen fra Romsdalen, og fra Romsdalshornet strekker en rygg seg via Blånebba, Mjelvafjellet og Nesaksla ned til Åndalsnes sentrum. Venjetindene og Kvanndalstind er et av det mest alpine områdene i Romsdal. Venjedalsvatnet brukes som drikkevannskilde.
Norsk Tindeklub har en hytte i dalen.
Galib Mammadov

Biografi

Galib Mammadov ble født i Ganja, Aserbajdsjan som den gang var en del av Sovjetunionen. Etter å ha studert på musikkonservatoriet i Baku og tatt timer hos den kjente aserbajdsjanske komponisten Fikret Amirov, flyttet Mammadov til Baku (Aserbajdsjan) og gikk på Asaf-Zeynally-musikkhøyskolen. Her fordypet han seg i musikkteori hos Z. Stelnic, i komposisjon hos komponist Xayyam Mirzazade og musikklitteratur hos musikkforsker Rena Farhadova. 
Fra 1969-1975 studerte Mammadov ved Uzeir-Hajibevov-musikk-konservatoriet i Baku. Her studerte han bl.a. hos komponisten Kara Karajev.
Mammadovs avslutningseksamen "Bayaties", en vokalsyklus for symfoniorkester og solister med tekster av den aserbajdsjanske poeten Vagif Bayat, ble uroppført av det aserbajdsjanske statlige symfoniorkesteret i 1975.
I de følgende årene fortsatte Mammadov å utvikle sitt repertoar og komponerte mange verker i forskjellige sjangere. Samtidig var han ansatt som lærer ved musikkgymnaset i Ganja.
På nittitallet kom han i kontakt med den norske forfatteren Eyvind Skeie og deltok i mange musikalske samarbeidsprosjekter med ulike samarbeidspartnere, som f.eks. "Landet vi kommer fra" (SKRUK), Askeladden (musikk til aserbajdsjansk dukketeater), Drømmenes fjell (kantate for barn som ble oppført i Ulsteinvik) , Sommerland (SKRUK) og Oratorium Albanum.
I 2002 flyttet Mammadov til Norge og har siden vært organist i Kristiansund og i Kvinesdal. Her fortsetter han å komponere og gi ut egne verk og har bl.a. skrevet klaverkomposisjoner som er inspirert av den norske naturen (for eksempel "Rafossen", "Våren er her" , "Høst på Frei", "Vals" og "Nostalgi"). Mammadovs verk kjennetegnes av et stort mangfold. Mye inspirasjon hentes fra Aserbajdsjan, som på mange måter er et krysningspunkt mellom forskjellige kulturer – den europeiske og russiske musikkarven og den aserbajdsjanske folkemusikken med tradisjoner fra Østen. 
Den aserbajdsjanske komponisten har også latt seg inspirere av kristne skrifter og har bl.a. skrevet en del salmer, hvorav "La den brenne" med tekst av Erik Hillestad er den mest kjente. Salmen blir sunget på forskjellige språk over hele verden.
Sudamericano Femenino 2003

Sudamericano Femenino 2003 er en fotballturnering, og den fjerde gjennomføringen av Sudamericano Femenino, det søramerikanske mesterskapet i fotball for kvinner. Dette mesterskapet ble arrangert mellom 9. og 27. april 2003. Det skulle originalt ha blitt spilt i Córdoba i Argentina, men først ble det flyttet til Lima og Chinca i Peru, deretter ble det avgjort at lagene skulle deles i tre, og at kampene skulle spilles i [Argentina, Ecuador og Peru. Finalerunden ble spilt i Peru. Mesterskapet var også kvalifikasjon til VM og OL.

Gruppespill

Lagene ble delt inn i tre grupper a tre lag (se over). Vinneren av hver av de tre gruppene gikk til finalegruppen. Brasil slapp dette gruppespillet, og gikk rett til finalegruppen.
Giza nekropolis

Pyramidene og Sfinksen

Pyramidene i Giza består av Kheopspyramiden, den noe mindre Khafrepyramiden noen hundre meter mot sørvest, og den relativt beskjedne Mykerinospyramiden noen hundre meter lenger sørvest. Sfinksen ligger på østsiden av komplekset. Nåværende konsensus blant egyptologene er at hodet til Sfinksen tilhører Khefren. Sammen med disse store monumentene finnes en rekke mindre omkringliggende byggverk , kjent som dronningpyramidene, vegforbindelse og noen dalpyramider.

Kheops' pyramidekompleks

Kheopspyramidekomplekset består av et daltempel, nå begravet under landsbyen Nazlet el-Samman, basaltkledde stier og kaksteinsmurer har blitt funnet, men området har ikke blitt utgravd. Daltempelet var koblet til en gangvei som ble i stor grad ødelagt da landsbyen ble bygget. Gangveien førte til Kheops' gravtempel, men fra dette tempelet er det bare basaltstiene som gjenstår. Gravtempelet var igjen koblet til kongens pyramide, denne er forbundet til tre mindre dronningpyramider og fem båtgroper. Båtgropene kunne inneholde ett skip, og de to gropene på sørsiden av pyramiden inneholdt fortsatt intakte skip da området ble gravd ut. Ett av disse skipene har blitt restaurert og er nå utstilt.

Khefrens pyramidekompleks

Khefrenpyramidekomplekset består av et daltempel (noen ganger referert til som Sfinkstempelet), en gangvei, et gravtempel og kongens pyramide. Daltempelet inneholdt flere statuer av Khefren, flere av disse ble funnet i en brønn i gulvet inne i tempelet av den franske arkeologen Auguste Mariette i 1860. Andre ble funnet under påfølgende utgravinger av Sieglin (1909-1910), Junker, Reisner og Hassan. Khefrenkomplekset inneholdt fem båtgroper og et mindre pyramide med en serdab.
Khefrenpyramiden virker større enn den tilstøtende Kheopspyramiden i kraft av sin noe høyere plassering og brattere stigning, men er i realiteten mindre i både høyde og volum.

Mykerinos' pyramidekompleks

Mykerinos' pyramidekompleks består av et daltempel, en gangvei, et gravtempel og kongens pyramide. Daltempelet inneholdt flere statuer av Mykerinos. Under Egypts femte dynasti ble en mindre sidetempel lagt til daltempelet. Gravtempelet inneholdt også flere statuer av Mykerinos. Kongens pyramide har tre mindre pyramider, dronningpyramider, i tilknytning til hovedpyramiden.

Sfinksen

Sfinksen dateres til farao Khefrens regjeringstid. Et kapell ble plassert mellom forpotene som gjentatte ganger ble ødelagt av uvanlige omstendigheter. Under Det nye kongedømmet innviet Amenhotep II et nytt tempel til Hauron - Haremakhet og denne strukturen ble også påbygd av senere herskere.

Dronning Khentkaues Is grav

Khentkaus I ble gravlagt i Giza. Hennes grav er kjent som LG 100 og G 8400 og ligger i det sentrale feltet, nær Mykerinospyramiden. Pyramidekomplekset til dronning Khentkaus I inkluderer hennes pyramide, en båtgrop, et daltempel og en pyramideby.
Coelaenomenoderini

Utseende

Små (2,5 - 11 millimeter), avlange, litt flate bladbiller. Hodet er nokså lite, antennene kraftige. Hodet er temmelig lite, pronotum gjerne tønneformet. Dekkvingene er oftest noksp smale, beina temmelig korte.

Levevis

Både larver og voksne lever på enfrøbladete planter og eter fra dem. Vertsartene tilhører ordenen Zingiberales, sivfamilien og palmefamilien. Noen av artene kan gjøre skade på oljepalmer og daddelpalmer.

Utbredelse

Gruppen er utbredt i den Gamle verden, mest i tropiske områder.
Catacroptera cloanthe

Utseende

En middelsstor (vingespenn 50-63 millimeter) sommerfugl. Oversiden er oransje, på forvingen med flere svarte bånd, på bakvingen med svartkantede, blå flekker. Undersiden er brun med gråaktige striper og ligner et vissent blad.

Levevis

Larvene lever på planter i slektene Justicia og Ruellia (akantusfamilien).

Utbredelse

Arten er utbredt i Sør- og Øst-Afrika.
MLS-cupen

MLS-cupen er mesterskapskampen i Major League Soccer, høydepunktet i fotball i USA.
Slikjekjake

En slikjekjake blir brukt til å glatte klær. Den er blitt brukt til å glatte ut linklede, skjorter og andre kledsplagg. Slikjekjaken er 20 - 25 cm. lang. Den er laget av kjevebenet til storfe eller hest. Benet er kokt i lut og soltørker. Bruken er best kjent fra Hallingdal, men den har trolig vært brukt over hele Norge. Likedan har han vært i bruk i Sverige og Tyskland.
Slikjekjaken har blitt regnet så effektiv at den var i bruk samtidig med strykejerner langt inn i 1900-tallet.
Etter Ivar Aasen betyr slike glatte, polere, stryke.
Moafamilien

Størrelse og økologisk nisje

New Zealand hadde ingen landlevende pattedyr før menneske kom dit. Fugler utviklet seg derfor til å utnytte de nisjene som pattedyr fyller i andre verdensdeler. Moafuglene var planteetere. Som mange planteetere andre steder i verden var mange av dem store.
Den største arten, kjempemoaen, ble opptil tre meter høy og veide omkring 250 kilo. Dermed var enkelte av artene av elefantfuglfamilien fra Madagaskar tyngre, men ikke så høy. Familien omfattet også en rekke mindre arter, hvorav de minste kanskje var på størrelse med en kalkun. Flere av artene hadde også sterk kjønnsdimorfisme, der hannen var vesentlig større enn hunnen.

Utryddelse

Moafuglene døde ut på grunn av maorifolkets overbeskatning av bestandene. Det er usikkert når de døde ut, men det var trolig på1500-tallet. De var  utdødd før James Cook kom til øyene. Da oppdagelsesreisende fra  Europa kom til øyene, fortalte maoriene mange historier om forfedrenes jakt på kjempefugler de kalte moa.
Verginia

Verginia var den sentrale personen i en – trolig legendarisk beretning, om den tidlige romerske republikk, som ble beskrevet av Livius i Libri Ab urbe condita. Fortellingen ble muligens skapt for å illustrere personligheten til Appius Claudius, som var en del av Decemviri.
I år 451 f.Kr. begynte Appius Claudius å begjære Verginia, en vakker plebeier-pike og datter av den respekterte centurionen Lucius Verginius. Verginia var blitt forlovet med Lucius Icilius, en tidligere tribun av plebeierne, og da hun avviste Claudius, fikk han en av sine medsammensvorne, Marcus Claudius, til å hevde at hun egentlig var hans slave. Marcus Claudius bortførte henne deretter mens hun var på vei til skolen. Dette skapte protester, ettersom både Verginius og Icilius var respekterte menn, og Marcus Cladius ble tvunget til å bringe saken frem for decemvirene, ledet av Appius Claudius selv. Verginius ble tilbakekalt for å forsvare datteren, og &ndas; etter trusler om å utsettes for vold, lyktes Icilius å få Verginia hjem mens domstolen ventet på farens tilsynekomst. Verginius ankom to dager etter at hans støttespillere var ankommet, men Claudius ville nekte ham å snakke, og erklærte at Verginia var slaven til Marcus Claudius. Appius Claudius hadde bragt med seg en bevæpnet eskorte, og anklaget borgerne for oppvigleri.
Støtespillerne til Verginius ba domstolen spørre datteren selv, men faren Verginius dro en kniv og drepte datteren i tempelet til Venus Cloacina, fordi dette var eneste måten å bevare hennes frihet. Støttespillerne til Verginius og Icilius kom tilbake bevæpnet, og dette førte til at decemviri ble styrtet, og den romerske republikken ble gjenopprettet.
Afrikansk hiphop

Hiphop-musikk har vært populær i Afrika siden de tidlige 1980-årene på grunn av utbredt amerikansk påvirkning. Hiphopen nådde de fransktalende landet Senegal i 1985. Noen av de første senegalesiske rapperne var M.C. Lida, M.C. Solaar og Positive Black Soul, som mikset rap med Mbalax, en type vestafrikansk popmusikk. En tidlig sørafrikansk gruppe var Black Noise. De begynte som et graffiti og breakdance-crew i Cape Town fram til 1989.
Reformkrigen

Reformkrigen (spansk: Guerra de Reforma) var en av konfliktene mellom liberale og konservative i Mexico på 1800-tallet. Den fant sted fra 1857 til 1861. De liberale ville ha en føderalstat og begrense den tradisjonelle innflytelsen til den katolske kirka og militæret. De konservative ønska på sin side et sentralstyre i form av et monarki hvor den katolske kirka og militæret skulle beholde sine tradisjonelle roller.
Det brøyt ut full borgerkrig da de liberale, som på den tida regjerte landet etter å ha avsatt Antonio López de Santa Anna, begynte å innføre ei rekke lover for å begrense innflytelsen til den katolske kirka og militæret, særlig kirka. Konservativ motstand mot dette leda til Tacubaya-planen, som ødela for president Ignacio Comonfort. De liberale flytta da statsforvaltninga til Veracruz. De konservative kontrollerte Mexico by og store deler av det sentrale Mexico, og de øvrige delstatene valgte side mellom de konservative og de liberale. De liberale hadde mindre militær erfaring, og tapte de fleste av de første slaga, men krigslykka vendte da de konservative to ganger mislyktes med å innta Veracruz. De liberale fortsatte deretter å vinne fram til den konservative kapitulasjonen i desember 1860. Da de konservative styrkene tapte krigen, fortsatte geriljaaktiviteten ute på landsbygda de kommende åra, og de konservative inngikk så en samarbeidsavtale med franske styrker om å sette inn Maximilian som keiser av Mexico under den franske intervensjonen i Mexico.
Terrorangrepet i Lahore 10. januar 2008

Bakgrunn

Den lange rekke med selvmordsaksjoner i Pakistan startet etter at politi og soldater stormet Den røde moské i Islamabad i juli 2007, noe som førte til at over hundre islamittiske studenter ble drept i kampene.
Militante grupper har de siste årene vært ansvarlig for flere voldelige aksjoner mot både politivesenet og hæren, som har slått hardt ned på militante i de nordvestlige provinsene i Pakistan.

Angrepet

En sterk kontingent med politifolk hadde blitt utplassert rundt Lahore High Court og the General Post Office i Lahore, i påvente av en demonstrasjon som den pakistanske opposisjonen skulle avholde i byen, i protest mot at president Pervez Musharraf hadde avsatt flere høyesterettsdommere i landet. Angrepet skjedde ca. klokken 11:45 i nærheten av de offentlige bygningene. En selvmordsbomber nærmet seg en gruppe med politifolk, utenfor en rettsbygningen og utløste like etter en kraftig eksplosjon. Det var ulike meldinger om hvordan selvmordsbomberen nærmet seg åstedet, noe meldinger sa at vedkommende brukte en motorsykkel, andre sa at han gikk til fots.

Skader

Eksplosjonen drepte minst 23 mennesker og såret 58, ifølge politikilder. 22 av de drepte var politifolk, og mange av de sårede i angrepet var kritisk skadde. Øyenvitner fortalte at de kunne se minst 60 politifolk ligge på bakken etter angrepet.

Ansvar

Ingen grupperingen tok umiddelbart på seg ansvaret, men mistanken ble rettet mot Taliban og al-Qaida, eller grupperinger med tilknytninger til disse.
Noen advokater rettet imidlertid anklager mot regjeringen til Musharraf, og mente dette var et forsøk på å få utsatt parlamentsvalget 18. februar.
Mariann Marthinsen

Idrettskarriere

Hun begynte aktivt med langrenn i 2008. I svømming har hun satt til sammen 17 verdensrekorder,  VM-sølv i 2006 og drøye tredve NM-gull. Vestbøstad deltok i Paralympics i Athen i 2004 og i Beijing i 2008, der hun fikk en bronsemedalje. Hun ble kåret til Årets funksjonshemmede utøver i Norge i 2005 på Idrettsgallaen i 2006. 
Vestbøstad deltok i sitt første Paralympics i 2004, i Paralympiske sommerleker 2004 i Athen. Her kom hun på 4.-plass på 100 meter rygg i klassen S8. På 100 meter fri kom hun på 8.-plass i finalen, og på 50 meter fri kom hun på 6.-plass. 
I 2006 deltok hun ved VM i svømming for funksjonshemmede i Durban i Sør-Afrika, der hun kom på 2.-plass på 100 meter rygg, bak Jessica Long. På 100 meter fri kom hun på 4.-plass, og på 50 meter fri kom hun på 5.-plass. 
Ved Paralympiske sommerleker 2008 fikk hun bronse på 100 meter rygg, med tiden 1:20,86. Hun nådde ikke finalen på 100 meter fri, men på 400 meter fri kom hun på 7.-plass i finalen. Året etter fikk hun gull på 100 meter rygg ved kortbane-VM for funksjonshemmede 2009 i Rio de Janeiro i Brasil.
I 2010 deltok hun i paralympiske vinterleker for første gang, øvelsene var i sprint, 5 km og 10 km langrenn for sittende i Vancouver. På 10 km ble det femteplass av de 11 som fullførte. Liudmila Vauchok vant denne distansen. Hun var også Norges flaggbærer under åpningsseremonien.  
Hun deltok ved VM i skiskyting og langrenn for funksjonshemmede 2011 i Khanty-Mansijsk i Russland, der hun fikk bronse på både 5 km og 1 km sprint. På 10 km kom hun på 5.-plass. Ved VM i skiskyting og langrenn for funksjonshemmede 2013 i Sellefteå i Sverige fikk hun sølv på 5 km og 10 km, og bronse på 1 km sprint. I tillegg deltok hun på det norske stafettlaget som kom på 8.-plass på 4 x 2,5 km. På stafetten gikk hun sammen med Eirik Bye (med Kristian Hellerud som ledsager) og Marie Karlsen.
Hun vant klassen for sitteski i World Cup i langrenn 2013/14, dette var andre gang hun vant verdenscupen sammenlagt. Marthinsen fikk 565 poeng, og vant foran tyske Andrea Eskau og russiske Marta Zaynullina. Birgit Skarstein kom på 17.-plass i verdenscupen denne sesongen, som nest beste nordmann. 
Ved Paralympiske vinterleker 2014 i Sotsji i Russland fikk hun gull på 1 km sprint, dette var Norges første gullmedalje under lekene i 2014. Hun deltok også på 12 km, der hun kom på 4.-plass. Hun var Norges flaggbærer ved åpningsseremonien. Hun ble tildelt Regjeringens paralympiske ærespris i 2014.